אטאמי

אטאמי (ביפנית: 熱海市, באנגלית: Atami) היא עיר בחצי האי איזו שבמחוז שיזואוקה יפן. נכון ל-1 במאי 2019 עמדה אוכלוסיית העיר על 36,865 נפש, ב-21,593 בתי אב. בצפיפות של כ-600 נפשות לקילומטר רבוע. שטח העיר עמד על 61.78 קילומטר רבוע.

גאוגרפיה
אטאמי ממוקמת בקצה המזרחי של מחוז שיזואוקה בקצה הצפוני של חצי האי איזו. העיר נמצאת במורדותיה התלולים של קלדרה וולקנית ושקועה בחלקה בקצה מפרץ סגאמי. השם אטאמי פירושו "אוקיינוס חם", בעקבות האונסן - המעיינות החמים הפעילים בעיר. בגבולות העיר כלול גם האי הצושימה . רוב העיר נמצא בתחומי הפארק הלאומי פוג'י-האקונה-איזו . האזור מושפע מזרם קורושיו, הידוע באקלים הימי המתון שלו עם קיץ חם ולח וחורפים קצרים.

 דמוגרפיה 
לפי נתוני מפקד האוכלוסין היפני,Atami population statistics אוכלוסיית אטאמי נמצאת בירידה איטית במהלך 50 השנים האחרונות.

+ נתוני אוכלוסייה שנה  אוכלוסייה  שינוי באחוזים 1940  27,966  1950  38,938  39.2% + 1960  52,163  34% + 1970  51,281 1.7% - 1980  50,082  2.3% - 1990  47,291  5.6% - 2000  42,936  9.2% - 2010  39,592  7.8% -

 אקלים 
העיר מאופיינת באקלים סובטרופי גשום המאופיין בקיץ חם ולח, ובחורפים מתונים יחסית. הטמפרטורה השנתית הממוצעת באטאמי היא 15.7 מעלות צלזיוס. ממוצע הגשמים השנתי הוא 1968 מ"מ, ספטמבר הוא החודש הרטוב ביותר. הטמפרטורות הגבוהות ביותר בממוצע הן באוגוסט, סביב 26.3 ° C, והנמוך ביותר בינואר, בסביבות 6.1 מעלות צלזיוס.Atami climate data

 היסטוריה 
אטאמי ידועה כעיירת נופש שבמרכזה המעיינות החמים שלה מאז המאה ה-8 לספירה. בתקופת אדו, מחוז איזו הייתה תחת שליטת שוגונות טוקוגאווה. במהלך הרפורמה של תקופת מייג'י בשנת 1889, התארגן הכפר אטאמי כחלק ממחוז קאמו, שיזואוקה. הכפר קיבל מעמד של עיירה ב-11 ביוני 1894, הוא הועבר לשליטה המינהלית של מחוז טאגאטה בשנת 1896.

מוקד רעידת האדמה הגדולה של קנטו בשנת 1923 היה עמוק מתחת לאי איזו במפרץ סגאמי, קרוב לאטאמי. לעיר נגרם אז נזק ניכר, כמו גם לעיירות אחרות ברחבי אזור קנטו .Hammer, Joshua. (2006). Yokohama Burning: the Deadly 1923 Earthquake and Fire that Helped Forge the Path to World War II, p. 278. גובה גל הצונאמי ששטף את העיר עמד על 11 מטרים, ממנו טבעו כשלוש מאות איש.Hammer, p. 114.

העיר המודרנית אטאמי הוקמה ב-10 באפריל 1937, באמצעות מיזוג של העיירה אטאמי עם כפר טאגה הסמוך. לאחר הכרזה על אטאמי כעל "עיר תיירות ותרבות בינלאומית" על ידי ממשלת יפן בשנת 1950, האזור חווה צמיחה מהירה בפיתוח מלונות נופש גדולים. צמיחה זו גדלה לאחר שתחנת אטאמי הפכה לתחנה בקו הרכבת המהיר שינקנסן, בשנת 1964. אטאמי הייתה ידועה גם בזכות הגיישות של אונסן שהיו בעיר. אטאמי חוותה ירידה ניכרת בפופולריות כיעד חופשה עקב המשבר הכלכלי ביפן בשנות התשעים והירידה הנלווית בחופשות בחסות חברות גדולות, אך חזרה להיות פופולרית ללינות לילה, בשל קרבתה לטוקיו ויוקוהמה.

באטאמי נמצא מרכז מחקרי של המפלגה הקומוניסטית של יפן, שם גם מתקיים הקונגרס השנתי שלה.The Mountain Fortress of the Japan Communist Party

 מפולת 2021 
בעקבות גשמים שוטפים נוצרה ב-3 ביולי 2021 באזור מפולת בוץ ששטפה חלקים מהעיר . נכון ל-21 ביולי דווח על 19 הרוגים ו-9 נעדרים.

 ממשל 
צורת הממשל באטאמי מבוסס על מודל ראש עיר-מועצה עם ראש עירייה שנבחר ישירות ובית מחוקקים חד-ביתי המונה 15 חברים.

 כלכלה 
כלכלת אטאמי תלויה במידה רבה בתעשיית התיירות, ובמרכזה בעיקר אתרי המעיינות החמים שלה.Mansfield, Stephen, "Cultures mingle amid Atami's hot springs", Japan Times, 18 December 2011, p. 12. דייג הוא ענף משני מרכזי.

 חינוך 
באטאמי 8 בתי ספר יסודיים ציבוריים וארבעה בתי ספר תיכוניים ציבוריים המופעלים על ידי העירייה, ותיכון ציבורי אחד המופעל על ידי מועצת החינוך של מחוז שיזואוקה. לאוניברסיטה הבינלאומית לבריאות ורווחה קמפוס באטאמי.

ערים תאומות

גלריה

קישורים חיצוניים



הערות שוליים

קטגוריה:יפן: ערי חוף
קטגוריה:צ'ובו: ערים
קטגוריה:מחוז שיזואוקה
קטגוריה:יישובים שהוקמו ב-1937